Iñigo Urkullu, elixido lehendakari en 2012.
O **Eusko Jaurlaritzako Lehendakari** (en galego: *Presidente do Goberno Vasco*), coñecido simplemente como **lehendakari**, é a máis alta representación do Goberno Vasco. A súa sede e oficina institucional é a lehendakaritza (*presidencia*), situada en Vitoria, xunto á súa residencia oficial, o pazo de Ajuria Enea.

En éuscaro a palabra *lehendakari* é sinónimo de "presidente" (significa literalmente "primeiro responsable") e pode facer referencia tamén ao presidente do Goberno de Navarra, o presidente do Parlamento de Navarra ou os presidentes de diversas institucións tanto públicas como privadas. Non obstante, fóra dos territorios euscaldúns, coñécese como *lehendakari* ao presidente do Goberno Vasco.

"Lehendakari"
-------------

Con anterioridade ó establecemento da ortografía oficial do éuscaro nos anos 1970, a grafía empregada era *Euzko Jaurlaritzaren Lehendakari*.
Tanto *jaurlaritza* como *lehendakari* son neoloxismos en éuscaro. Foron creados por membros do Partido Nacionalista Vasco.

Os termos xenéricos en éuscaro para "presidente" son *lehendakari(a)* ou *presidente(a)*. En éuscaro, resérvase o neoloxismo "jaurlaritza" para o Goberno Vasco.

Lista de presidentes do País Vasco
----------------------------------

José Antonio Aguirre foi o primeiro *lehendakari* da *Rexión Autónoma do País Vasco*, pero Francisco Franco Bahamonde suspendeu o estatuto de autonomía de 1936, así como os concertos económicos de Biscaia e Guipúscoa, por consideralas «provincias traidoras». Así a todo, si mantivo os seus similares en Álava e a Navarra que actualmente forma parte España xunto coa comunidade autónoma do País Vasco.

Tanto Aguirre como Leizaola empregaron o título de *lehendakari*, Ramón Rubial foi coñecido como *Presidente do Consello Xeral Vasco*, a partir de Garaikoetxea vense empregando a forma *lehendakari* tanto en éuscaro como en castelán.

### Goberno de Euzkadi (Segunda República e exilio) (1936-1978)

|  |  |  |  |
| --- | --- | --- | --- |
| Lehendakari | Inicio do mandato | Fin do mandato | Partidos no Goberno |
|  |  | José Antonio Aguirre Lecube | 7 de outubro de 1936*(dende 1939 no exilio)* | 22 de marzo de 1960 | EAJ-PNV, PSOE, PCE-EPK, IR, UR, ANV |
|  |  | Jesús María Leizaola Sánchez | 22 de marzo de 1960 | 17 de febreiro de 1978*(como predecesor do presidente do Consello Xeral Vasco)*16 de decembro de 1979*(como lehendakari)* | EAJ-PNV, PSOE, PCE-EPK, IR, UR, ANV |

### Consello Xeral Vasco (1978-1980)

|  |  |  |  |
| --- | --- | --- | --- |
| Presidente | Inicio do mandato | Fin do mandato | Partidos no Consello |
|  |  | Ramón Rubial Cavia | 17 de febreiro de 1978 | 9 de xuño de 1979 | PSE-PSOE, EAJ-PNV, ESEI, PCE-EPK, DCV, EAE-ANV |
|  |  | Carlos Garaikoetxea Urriza | 9 de xuño de 1979 | 9 de abril de 1980 | EAJ-PNV, PSE-PSOE, ESEI, PCE-EPK, DCV, EAE-ANV |

### Goberno Vasco (dende 1980)

| Lehendakari | Inicio do mandato | Fin do mandato | Lexislaturas | Partidos no Goberno |
| --- | --- | --- | --- | --- |
|  |  | Carlos Garaikoetxea Urriza | 9 de abril de 1980 | 2 de marzo de 1985 | I, II | 1980-1985: EAJ-PNV |
|  |  | José Antonio Ardanza Garro | 2 de marzo de 1985 | 2 de xaneiro de 1999 | II, III, IV, V | 1985-1987: EAJ-PNV1987-1991: EAJ-PNV, PSE1991: EAJ-PNV, EA, EE1991-1993: EAJ-PNV, PSE, EE1993-1995: EAJ-PNV, PSE-EE1995-1998: EAJ-PNV, EA, PSE-EE1998-1999: EAJ-PNV, EA |
|  |  | Juan José Ibarretxe Markuartu | 2 de xaneiro de 1999 | 7 de maio de 2009 | VI, VII, VIII | 1999-2001: EAJ-PNV, EA2001-2009: EAJ-PNV, EA, EB-B |
|  |  | Francisco Javier López Álvarez | 7 de maio de 2009 | 15 de decembro de 2012 | IX | 2009-2012: PSE-EE |
|  |  | Iñigo Urkullu Rentería | 15 de decembro de 2012 | *No cargo* | X, XI | 2012-2016: EAJ-PNV  Dende 2016: EAJ-PNV, PSE-EE |

Notas
-----

1. ↑  Véxase a entrada *lehendakari* do *Diccionario General Vasco*.
2. ↑  Véxase, por exemplo, a entrada «presidente» do dicionario Zehazki (dicionario castelán-vasco dirixido polo académico da lingua vasca Ibon Sarasola).